Liisa Holm

Liisa Ulrika Teodora Holm (s. 1961) on suomalainen biokemisti ja Helsingin yliopiston bioinformatiikan professori.

Holm kirjoitti ylioppilaaksi Tapiolan lukiosta vuonna 1980. Hän valmistui Helsingin yliopistosta filosofian kandidaatiksi vuonna 1985 ja filosofian tohtoriksi vuonna 1990. Hänen biokemian alaan kuuluva englanninkielisen väitöskirjansa käsitteli laskennallista proteiinien rakenteen tutkimusta ja työn otsikkona oli Computational chemistry in protein research: structural models of cytochrome oxidase, alpha-amylase and antibody-antigen complexes.

Holm toimi tutkijana VTT:n biotekniikan laboratoriossa vuosina 1986–1990, tutkijana Euroopan molekyylibiologian laboratoriossa (EMBL) Saksan Heidelbergissä vuosina 1990–1995, tutkijana (EMBL-EBI, Hinxton, Britannia) 1995–1997 ja tutkimusryhmän johtajana EMBL-EBI:ssä vuosina 1997–2002. Hän on ollut bioinformatiikan professori Helsingin yliopistossa (2002–2007 määräaikaisena). Vuosina 2007–2008 hän vieraili Harvardin yliopistossa Yhdysvalloissa (Radcliffe Institute), ja jatkoi sen jälkeen tutkimustyötään Helsingin yliopistossa.

Professori Holm on Euroopan biotieteitä edustavan Euroopan molekyylibiologian järjestön (EMBO) jäsen. Kesäkuussa 2017 alussa EMBO:ssa oli 22 jäsentä Suomesta; koko järjestössä oli yhteensä noin 1 700 tieteilijää. Alkuvuonna 2017 Holm mainittiin eräänä Helsingin yliopiston siteeratuimmista bio- ja ympäristötieteilijöistä.

Lähteet

Aiheesta muualla
 Google Scholar: Liisa Holm  (scholar.google.com)
 Liisa Holm   (biocenter.helsinki.fi)

Holm, Liisa
Luokka:Suomalaiset professorit
Luokka:Suomalaiset biokemistit
Luokka:Helsingin yliopiston professorit
Luokka:Elävät henkilöt
Luokka:Viitatuimmat tutkijat Clarivaten mukaan